钦定古今图书集成/明伦汇编/官常典/第743卷 > 杨以成〈弟以恭〉
## 钦定古今图书集成/明伦汇编/官常典/第743卷 > 杨以成〈弟以恭〉

按《明外史徐朝纲传》：“以成，云南路南人。万历中，由贡
生授贵阳通判，理毕节卫事。秩满，进同知，仍治毕节。
天启二年，安邦彦反，围贵阳。以成具蜡书乞援于云
南巡抚沈儆炌书发而贼已至，与战却之。无何，贼来
益众，以成遣吏怀印间道走贵州，身督吏民拒守。会
援兵至，贼方夜逃，而卫吏阮世爵为内应，引贼入城”，
城遂陷。以成仓皇投缳，贼絷之去。乃为书述贼中情
形，寘竹筒中，令弟以恭赴云南告变。行至散纳溪，贼
搜得其书，遂并以成杀之，家属死者十三人。五年正
月赠按察佥事，赐葬。崇祯初，再赠光禄卿，世荫锦衣
千户，赐祭葬，建祠立坊。以恭亦附祀。